Newyn Corn Affrica, 2011

Newyn yng Nghorn Affrica o ganlyniad i sychder difrifol yw newyn Corn Affrica, 2011, sy'n effeithio holl ardal Dwyrain Affrica. Mae'r sychder wedi achosi argyfwng diffyg bwyd difrifol yn Somalia, Ethiopia, a Chenia a hyn yn bygwth bywydau mwy na 10 miliwn o bobl. Effeithia'r argyfwng bwyd hefyd ar wledydd eraill ger Corn Affrica, gan gynnwys Jibwti, Swdan, De Swdan a rhannau o Wganda. Ar 20 Gorffennaf, cafwyd datganiad gan y Cenhedloedd Unedig eu bont, am y tro cyntaf ers 30 mlynedd, yn cyhoeddi newyn mewn dwy ranbarth o dde Somalia. Cyn y cyhoeddiad hwn, credir fod degau o filoedd o bobl eisoes wedi marw yn ne Somalia'n unig. Erbyn cychwyn mis Awst, bu farw bron 30,000 o blant dan 5 oed. Yn ôl yr asiantaeth cymorth Mercy Corps ni ddisgwylir yr ardal i adfer yn llawn nes 2012.